
 Baada ya Mungu kuwafukuza Adamu na Hawa kutoka bustanini, Hawa alipata mimba na akamzaa mwana. Wakamwita mvulana huyo Kaini. Baadaye, Hawa alimzaa mwingine aliyeitwa Habeli. Kaini alipokua akawa mkulima.  Habeli maye alipokua akawa mchungaji wa wanyama. 
Siku moja wote wawili walileta dhabihu kwa Mungu. Kaini alileta sadaka kutoka shambani mwake baadhi ya matunda na mboga. Habeli alileta sehemu nono ya wazaliwa wa kwanza wa kondoo wake.  Alizitoa kama dhabihu na damu ilimwagika.  
Mungu aliikubali dhabihu ya Habeli lakini hakuikubali dhabihu ya Kaini. Kaini  alighadhabika. Mungu akamwuliza Kaini “Kwa nini una ghadhabu?  Ukifanya yaliyo mema si nitakukubali, lakini ukifanya maovu, dhambi ipo mlangoni pako inakuvizia. Inataka kukuvamia (kukumeza) lakini lazima uishinde.”
Baadaye Kaini akamwambia kakake Habeli, “Twende uwanjani.” Walipokuwa wakitembea uwanjani, Kaini alimwua Habeli, kisha akaenda zake. 
Baada ya mkasa huo, Mungu akamwuliza Kaini, “Kaka yako Habeli yuko wapi?” Kaini akasema, “Sijui. Je, mimi ndimi humtunza?” Kisha Mungu akasema, “Damu ya kakako inanililia kutoka ardhini! Umelaaniwa! Nchi haitakutolea mazao. Lazima uondoke pahali hapa na kuzurura huku na huko duniani.”
Kaini akasema, “Aaa, jambo hili ni gumu sana kwangu, umenifukuza kutoka duniani. Umenifukuza kutoka uwepo wako  na yeyote atakayeniona ataniua.”
Kisha Mungu akaiweka alama kwa Kaini na akasema, “Yeyote atakayekuumiza (atakayekuua) nitamlipiza mara saba.”
Kisha Kaini akaondoka akazurura huku na huko. Baadaye Kaini alipata watoto. Walikuwa waovu na hawakumwabudu Mungu. 
Nao Adamu na Hawa wakapata mwana mwingine aliyeitwa Sethu (kwa) pahali pa Habeli aliyekufa. Na familia ya Sethu ilimwabudu Mungu.
Huu ndio mwisho wa hadithi.

